CELEX: 31989D0138
Language: el
Date: 1989-02-10 00:00:00
Title: 89/138/ΕΟΚ: Απόφαση της Επιτροπής της 10ης Φεβρουαρίου 1989 περί τροποποιήσεως της απόφασης 89/7/ΕΟΚ περί καθορισμού, για ορισμένες ποικιλίες ειδών κηπευτικών, της περιόδου ισχύος της επισήμου αποδοχής τους

Avis juridique important

|

31989D0138

89/138/ΕΟΚ: Απόφαση της Επιτροπής της 10ης Φεβρουαρίου 1989 περί τροποποιήσεως της απόφασης 89/7/ΕΟΚ περί καθορισμού, για ορισμένες ποικιλίες ειδών κηπευτικών, της περιόδου ισχύος της επισήμου αποδοχής τους  

Επίσημη Εφημερίδα αριθ. L 049 της 21/02/1989 σ. 0039 - 0039

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Φεβρουαρίου 1989  περί τροποποιήσεως της απόφασης 89/7/ΕΟΚ περί καθορισμού, για ορισμένες ποικιλίες ειδών κηπευτικών, της περιόδου ισχύος της επισήμου αποδοχής τους  (89/138/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/458/ΕΟΚ του Συμβουλίου της 29ης Σεπτεμβρίου 1970 περί εμπορίας σπόρων προς σπορά κηπευτικών (1), όπως τροποποιήθηκε τελευταία από την οδηγία 88/380/ΕΟΚ (2), και ιδίως το άρθρο 13 παράγραφος 3 δεύτερη και τρίτη περίοδος,  την αίτηση που υπέβαλε το Βασίλειο της Ισπανίας,  Εκτιμώντας:  ότι το άρθρο 13 παράγραφος 1 της οδηγίας 70/458/ΕΟΚ προβλέπει ότι η επίσημη αποδοχή ποικιλίας ειδών κηπευτικών που χορηγείται σε κράτος μέλος πριν από την 1η Ιουλίου 1972 ισχύει το αργότερο έως τις 30 Ιουνίου 1982·  ότι η οδηγία 88/380/ΕΟΚ προβλέπει ότι:  - στην περίπτωση ποικιλιών για τις οποίες η αποδοχή έχει χορηγηθεί πριν από την 1η Ιουλίου 1972 ή, όσον αφορά τη Δανία, την Ιρλανδία και το Ηνωμένο Βασίλειο, πριν από την 1η Ιανουαρίου 1973, η περίοδος αυτή παρατείνεται έως τις 30 Ιουνίου 1990 για τις ατομικές ποικιλίες, εάν έχουν ληφθεί πριν από την 1η Ιουλίου 1982 επίσημα μέτρα που έχουν οργανωθεί επί κοινοτικής βάσεως, για να εξασφαλισθεί η τήρηση των όρων που προβλέπονται για την ανανέωση τους αποδοχής των ή για την αποδοχή παραγώγων ποικιλιών,  - όσον αφορά την Ελλάδα, την Ισπανία και την Πορτογαλία, η λήξη της περιόδου αποδοχής για ορισμένες ποικιλίες για τις οποίες η αποδοχή έχει χορηγηθεί σε αυτά τα κράτη μέλη πριν από την 1η Ιανουαρίου 1986 δύναται, κατόπιν αιτήσεως αυτών των κρατών μελών, να καθοριστεί επίσης για τις 30 Ιουνίου 1990.  ότι στην απόφασή της 89/7/ΕΟΚ (3) η Επιτροπή απαρίθμησε τις ποικιλίες που ανταποκρίνονται στους ανωτέρω αναφερόμενους όρους και καθόρισε ότι η επίσημη αποδοχή τους ισχύει το αργότερο έως τις 30 Ιουνίου 1990·  ότι η ποικιλία καρότων «Royal Chantenay» που είναι αποδεκτή επισήμως σε τρία κράτη μέλη, συμπεριλαμβανομένης της Ισπανίας, ανταποκρίνεται επίσης στους όρους αυτούς και πρέπει, κατά συνέπεια, να προστεθεί στον κατάλογο των ποικιλιών για τις οποίες η επίσημη αποδοχή ισχύει, σύμφωνα με την απόφαση 89/7/ΕΟΚ, έως αυτή την ημερομηνία·  ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Επιτροπής των Σπόρων προς Σπορά Γεωργικών, Κηπευτικών και Δασικών Φυτών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο παράρτημα της αποφάσεως 89/7/ΕΟΚ στην περιγραφή σχετικά με το είδος Daucus carota L. (καρότα), οι λέξεις «Royal Chantenay» παρατίθενται μετά από τις λέξεις «Parijse Markt».  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 10 Φεβρουαρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 225 της 12. 10. 1970, σ. 7.  (2) ΕΕ αριθ. L 187 της 16. 7. 1988, σ. 31.  (3) ΕΕ αριθ. L 7 της 10. 1. 1989, σ. 25.